Облачно над Северна и Западна България, плаж по морето
Неделя, 25 Юни 2017, 04:58 НОВИНИ	ГЛАСЪТ НА ЖАБАТА
Днес облачността ще е разкъсана, по-значителна над Северна и Западна България, където на отделни места в следобедните часове ще превали и прегърми. Ще духа слаб, в източните райони – умерен североизточен вятър. Максималните температури ще са предимно между 28° и 33°, информират от НИМХ при БАН.
Атмосферното налягане бавно ще се повишава и след обяд ще е близко до средното за месеца.
Над планините облачността ще е променлива, в следобедните часове – купесто-дъждовна и на места ще превали и прегърми. Без валежи ще е в Източните Родопи и Странджа, но там вятърът ще е умерен от изток-североизток, докато в останалите масиви ще е предимно слаб. Температурите слабо ще се повишат и максималната на височина 1200 метра ще е около 23°, на 2000 метра – около 16°.
Над Черноморието ще е предимно слънчево, с временни увеличения на облачността, почти без валежи. Ще духа до умерен североизточен вятър. Максималните температури на въздуха ще са от 29° до 31°. Температурата на морската вода е около 26°. Вълнението на морето ще бъде 2-3 бала.	Tweet